section_heading: Mirage 2000H (Indija)
paragraph_text: Indija je ukupno kupila 51 avion - 41 jednosjed i 10 dvosjeda. Indijska vojska svoje je Mirage 2000 zrakoplove nazvala - Varja. Indija je uz lovce kupila i ATLIS II sustav i laserski navođene projektile. Budući da je Indija htjela brze lovce, prvi dio pošiljke od 26 lovca jednosjeda i 4 lovca dvosjeda poslan je sa starijim M53-5 turbo-fen motorima početkom 1985. Ti avioni dobili su oznaku Mirage 2000H5 i Mirage 2000TH5. U drugoj pošiljci poslano je još 10 lovaca jednosjeda s M53-P2 turbo-fen motorom. Nakon druge pošiljke u sve avione stavljeni su noviji M53-P2 turbo-fen motori. Jednosjedi su postali Mirage 2000H a dvosjedi Mirage 2000TH. Završna isporuka preostalih lovaca izvršena je tokom 1987. i 1988. godine.